title: Регламент за изпълнение (ЕС) 2017/1958 на Комисията от 26 октомври 2017 година относно издаването на лицензии за внос на ориз в рамките на тарифните квоти, открити за подпериода на месец октомври 2017 г. с Регламент за изпълнение (ЕС) № 1273/2011

text:
               27.10.2017

               BG

               Официален вестник на Европейския съюз

               L 277/9

         РЕГЛАМЕНТ ЗА ИЗПЪЛНЕНИЕ (ЕС) 2017/1958 НА КОМИСИЯТА
   от 26 октомври 2017 година
   относно издаването на лицензии за внос на ориз в рамките на тарифните квоти, открити за подпериода на месец октомври 2017 г. с Регламент за изпълнение (ЕС) № 1273/2011
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188 от него,
   като има предвид, че:

               (1)

               С Регламент за изпълнение (ЕС) № 1273/2011 на Комисията (2) бяха открити и беше определен начинът на управление на някои тарифни квоти при внос на цял и на натрошен ориз, разпределени по страни на произход и групирани в няколко подпериода в съответствие с приложение I към посочения регламент.

               (2)

               Месец октомври е единственият подпериод за квотата с пореден номер 09.4138, предвидена в член 1, параграф 1, буква а) от Регламент за изпълнение (ЕС) № 1273/2011. Тази квота обхваща остатъка от неизползваните количества от квотите с поредни номера 09.4127, 09.4128, 09.4129 и 09.4130 през предишния подпериод. Месец октомври е последният подпериод за квотите, предвидени в член 1, параграф 1, букви б) и д) от Регламент за изпълнение (ЕС) № 1273/2011, които обхващат остатъка от неизползваните количества през предишния подпериод.

               (3)

               От съобщената информация съгласно член 8, буква а) от Регламент за изпълнение (ЕС) № 1273/2011 следва, че за квотата с пореден номер 09.4138 заявленията, подадени през първите десет работни дни на месец октомври 2017 г. в съответствие с член 4, параграф 1 от посочения регламент, се отнасят за количество, по-голямо от наличното. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявеното количество за съответната квота, изчислен съгласно член 7, параграф 2 от Регламент (ЕО) № 1301/2006 на Комисията (3).

               (4)

               От горепосочената информация следва също, че за квотата с пореден номер 09.4148 заявленията, подадени през първите десет работни дни на месец октомври 2017 г. в съответствие с член 4, параграф 1 от Регламент за изпълнение (ЕС) № 1273/2011, се отнасят за количество, по-малко от наличното.

               (5)

               Следва също така да се съобщи окончателният процент на използване за 2017 г. на всяка квота, предвидена в Регламент за изпълнение (ЕС) № 1273/2011.

               (6)

               С цел да се гарантира ефективното управление на процедурата за издаване на лицензии за внос, настоящият регламент следва да влезе в сила незабавно след публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на подадените през първите десет работни дни на месец октомври 2017 г. заявления за лицензии за внос на ориз, отнасящи се до квотата с пореден номер 09.4138, посочена в Регламент за изпълнение (ЕС) № 1273/2011, се издават лицензии за заявеното количество, към което се прилага коефициентът на разпределение, определен в приложението към настоящия регламент.
   2.   Окончателният процент на използване за 2017 г. на всяка квота, предвидена в Регламент за изпълнение (ЕС) № 1273/2011, е посочен в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) № 1273/2011 на Комисията от 7 декември 2011 г. за откриване и за начин на управление на някои тарифни квоти при внос на цял и на натрошен ориз (ОВ L 325, 8.12.2011 г., стр. 6).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

         Количества за разпределение за подпериода на месец октомври 2017 г. съгласно Регламент за изпълнение (ЕС) № 1273/2011 и окончателен процент на използване за 2017 г.

                  а)

                  Квота за бланширан или полубланширан ориз под код по КН 1006 30, предвидена в член 1, параграф 1, буква а) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец октомври 2017 г.

                              Окончателен процент на използване на квотата за 2017 г.

                              Съединени щати

                              09.4127

                              97,44 %

                              Тайланд

                              09.4128

                              99,18 %

                              Австралия

                              09.4129

                              54,71 %

                              Друг произход

                              09.4130

                              100,00 %

                              Всички държави

                              09.4138

                              1,016010 %

                              100,00 %

                  б)

                  Квота за олющен ориз под код по КН 1006 20, предвидена в член 1, параграф 1, буква б) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец октомври 2017 г.

                              Окончателен процент на използване на квотата за 2017 г.

                              Всички държави

                              09.4148

                              — (1)

                              1,44 %

                  в)

                  Квота за натрошен ориз под код по КН 1006 40 00, предвидена в член 1, параграф 1, буква в) от Регламент за изпълнение (ЕС) № 1273/2011:

                              Произход

                              Пореден номер

                              Окончателен процент на използване на квотата за 2017 г.

                              Тайланд

                              09.4149

                              2,28 %

                              Австралия

                              09.4150

                              5,25 %

                              Гвиана

                              09.4152

                              0,00 %

                              Съединени щати

                              09.4153

                              0,76 %

                              Друг произход

                              09.4154

                              100,00 %

                  г)

                  Квота за бланширан или полубланширан ориз под код по КН 1006 30, предвидена в член 1, параграф 1, буква г) от Регламент за изпълнение (ЕС) № 1273/2011:

                              Произход

                              Пореден номер

                              Окончателен процент на използване на квотата за 2017 г.

                              Тайланд

                              09.4112

                              100,00 %

                              Съединени щати

                              09.4116

                              100,00 %

                              Индия

                              09.4117

                              100,00 %

                              Пакистан

                              09.4118

                              100,00 %

                              Друг произход

                              09.4119

                              100,00 %

                              Всички държави

                              09.4166

                              100,00 %

                  д)

                  Квота за натрошен ориз под код по КН 1006 40 00, предвидена в член 1, параграф 1, буква д) от Регламент за изпълнение (ЕС) № 1273/2011:

                              Произход

                              Пореден номер

                              Коефициент на разпределение за подпериода на месец октомври 2017 г.

                              Окончателен процент на използване на квотата за 2017 г.

                              Всички държави

                              09.4168

                              — (2)

                              100,00 %

         (1)  За този подпериод не се прилага коефициент на разпределение: Комисията не е получила заявления за лицензии.

         (2)  Няма налично количество за този подпериод.


title: Регламент за изпълнение (ЕС) 2017/2004 на Комисията от 8 ноември 2017 година за одобряване на 2-метилизотиазол-3(2H)-он като съществуващо активно вещество за употреба в биоциди от продуктов тип 12 (Текст от значение за ЕИП. )

text:
               9.11.2017

               BG

               Официален вестник на Европейския съюз

               L 290/11

         РЕГЛАМЕНТ ЗА ИЗПЪЛНЕНИЕ (ЕС) 2017/2004 НА КОМИСИЯТА
   от 8 ноември 2017 година
   за одобряване на 2-метилизотиазол-3(2H)-он като съществуващо активно вещество за употреба в биоциди от продуктов тип 12
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, третата алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва 2-метилизотиазол-3(2H)-он.

               (2)

               2-метилизотиазол-3(2H)-он бе оценен за употреба в продукти от продуктов тип 12 — антиплесенни продукти, както са описани в приложение V към Регламент (ЕС) № 528/2012.

               (3)

               За оценяващ компетентен орган беше определена Словения и на 7 април 2016 г. тя представи доклада за оценката заедно със своите препоръки.

               (4)

               В съответствие с член 7, параграф 2 от Делегиран регламент (ЕС) № 1062/2014 на 2 март 2017 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.

               (5)

               Съгласно това становище може да се очаква, че биоцидите от продуктов тип 12, които съдържат 2-метилизотиазол-3(2H)-он, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.

               (6)

               Поради това е целесъобразно 2-метилизотиазол-3(2H)-он да бъде одобрен за употреба в биоциди от продуктов тип 12 при спазване на определени спецификации и условия.

               (7)

               Тъй като 2-метилизотиазол-3(2H)-он отговаря на критериите за класифициране като кожен сенсибилизатор от подкатегория 1A, посочени в приложение I към Регламент (ЕО) № 1272/2008 на Европейския парламент и на Съвета (3), изделията, които са третирани с 2-метилизотиазол-3(2H)-он или го съдържат, следва да бъдат етикетирани по подходящ начин при пускането им на пазара.

               (8)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (9)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   2-метилизотиазол-3(2H)-он се одобрява като активно вещество за употреба в биоциди от продуктов тип 12 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 ноември 2017 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  2-метилизотиазол-3(2H)-он

                  Наименование по IUPAC:
                  2-метилизотиазол-3(2H)-он
                  Номер на ЕО: 220-239-6
                  CAS №: 2682-20-4

                  950 g/kg

                  1 април 2019 г.

                  31 март 2029 г.

                  12

                  Разрешенията за биоциди се издават, ако са изпълнени следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта трябва да се обърне особено внимание на:

                                          а)

                                          промишлените и професионалните потребители;

                                          б)

                                          повърхностните води и пречиствателните станции за отпадъчни води.

                        Пускането на пазара на третирани изделия се извършва, ако е изпълнено следното условие:
                  лицето, отговорно за пускането на пазара на изделие, което е третирано със или съдържащо 2-метилизотиазол-3(2H)-он, трябва да гарантира, че върху етикета на изделието е обозначена информацията, посочена в член 58, параграф 3, втора алинея от Регламент (ЕС) № 528/2012.

         (1)  Посочената в тази графа чистота е минималната степен на чистота на оцененото активно вещество. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) 2017/1971 на Комисията от 26 октомври 2017 година относно класирането на някои стоки в Комбинираната номенклатура

text:
                  31.10.2017

                  BG

                  Официален вестник на Европейския съюз

                  L 281/11

            РЕГЛАМЕНТ ЗА ИЗПЪЛНЕНИЕ (ЕС) 2017/1971 НА КОМИСИЯТА
      от 26 октомври 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 октомври 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране (код по КН)

                     Основания

                     (1)

                     (2)

                     (3)

                     Електронен уред (т.нар. полупроводниково статично дисково устройство — Solid State Drive, SSD) с външни размери приблизително 100 × 70 × 7 mm, с типоразмер 2,5 инча и капацитет за съхранение 128 GB.
                     Той представлява полупроводниково електронно устройство за съхранение с архитектура от твърд материал, с флаш памет за съхранение на енергонезависими данни и динамична памет с произволен достъп (DRAM).
                     Устройството има интерфейс, наречен Serial Advanced Technology Attachment (SATA), който осигурява възможност за вграждане в автоматична машина за обработка на информация, и се използва като вътрешно устройство за съхранение на данни.
                     (Вж. изображението) (*1)

                     8471 70 98

                     Класирането се определя от общи правила 1 и 6 за тълкуване на Комбинираната номенклатура, забележка 5 В) към глава 84, както и от текстовете на кодове по КН 8471 , 8471 70  и 8471 70 98 .
                     Обективните характеристики на изделието, като интерфейса SATA, външните размери и типоразмера, съответстват на характеристиките на устройство от вида, използван главно в автоматични машини за обработка на информация; то може да се свърже пряко с централния процесор и да получава или доставя данни във форма, която може да се използва от системата. Поради това се изключва класирането в позиция 8523  като носител за запаметяване на данни чрез полупроводникови елементи.
                     Следователно устройството трябва да се класира в код по КН 8471 70 98  като друга запаметяваща единица за автоматични машини за обработка на информация.

            (*1)  Изображението е само за информация.


title: Регламент за изпълнение (ЕС) 2017/2066 на Комисията от 13 ноември 2017 година за одобряване на синапено семе на прах като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
               14.11.2017

               BG

               Официален вестник на Европейския съюз

               L 295/43

         РЕГЛАМЕНТ ЗА ИЗПЪЛНЕНИЕ (ЕС) 2017/2066 НА КОМИСИЯТА
   от 13 ноември 2017 година
   за одобряване на синапено семе на прах като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
   като има предвид, че:

               (1)

               В съответствие с член 23, параграф 3 от Регламент (ЕО) № 1107/2009 на 6 юни 2016 г. Комисията получи заявление от Institut Technique de l'Agriculture Biologique (ITAB) (Франция) за одобрение на синапено семе на прах като основно вещество. Заявлението бе придружено от информацията, изисквана съгласно член 23, параграф 3, втората алинея от Регламент (ЕО) № 1107/2009.

               (2)

               Комисията поиска научно съдействие от Европейския орган за безопасност на храните (наричан по-долу „Органът“). На 20 януари 2017 г. Органът представи на Комисията технически доклад във връзка със синапеното семе на прах (2). На 20 юли 2017 г. Комисията представи на Постоянния комитет по растенията, животните, храните и фуражите проекта на доклад за преразглеждане (3) и проекта на настоящия регламент, а за заседанието на същия комитет на 6 октомври 2017 г. подготви окончателните им варианти.

               (3)

               Документацията, предоставена от заявителя, показва, че синапеното семе на прах отговаря на критериите за хранителен продукт по смисъла на член 2 от Регламент (ЕО) № 178/2002 на Европейския парламент и на Съвета (4). Освен това веществото не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество.

               (4)

               Проведените анализи показаха, че може да се очаква, че синапеното семе на прах принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно синапеното семе на прах да бъде одобрено като основно вещество.

               (5)

               В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения.

               (6)

               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (5) следва да бъде съответно изменено.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Одобряване на основно вещество
   Веществото синапено семе на прах се одобрява като основно вещество в съответствие с посоченото в приложение I.
   Член 2
   Изменения на Регламент за изпълнение (ЕС) № 540/2011
   Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 ноември 2017 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  ЕОБХ, 2017 г. Технически доклад относно резултатите от консултацията с държавите членки и ЕОБХ във връзка със заявлението за одобрение на синапено семе на прах от Sinapis alba (Brassica alba), Brassica juncea и Brassica nigra като основно вещество с оглед употребата му за целите на растителната защита като фунгицид. Допълнителна публикация на ЕОБХ 2017:EN-1169. 35 стр. doi:10.2903/sp.efsa.2017.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Специфични разпоредби

                  Синапено семе на прах

                  Не е приложимо

                  За хранителни цели

                  4 декември 2017 г.

                  Синапеното семе на прах трябва да се използва в съответствие със специфичните условия, включени в заключенията от доклада за преразглеждане относно синапеното семе на прах (SANTE/11309/2017), и по-специално допълнения I и II към него.

         (1)  Допълнителни подробности за идентичността, спецификацията и начина на употреба на основното вещество са представени в доклада. за преразглеждане.

      ПРИЛОЖЕНИЕ II
      В част В от приложението към Регламент за изпълнение (ЕС) № 540/2011 се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Специфични разпоредби

                     „18

                     Синапено семе на прах

                     Не е приложимо

                     За хранителни цели

                     4 декември 2017 г.

                     Синапеното семе на прах трябва да се използва в съответствие със специфичните условия, включени в заключенията от доклада за преразглеждане относно синапеното семе на прах (SANTE/11309/2017), и по-специално допълнения I и II към него.“

         (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.


title: Регламент за изпълнение (ЕС) 2017/1964 на Комисията от 17 август 2017 година за изменение на Регламент за изпълнение (ЕС) 2016/1239 по отношение на някои правила във връзка с крайните срокове и уведомленията за количествата, обхванати от лицензии, в сектора на ориза (Текст от значение за ЕИП. )

text:
               28.10.2017

               BG

               Официален вестник на Европейския съюз

               L 279/34

         РЕГЛАМЕНТ ЗА ИЗПЪЛНЕНИЕ (ЕС) 2017/1964 НА КОМИСИЯТА
   от 17 август 2017 година
   за изменение на Регламент за изпълнение (ЕС) 2016/1239 по отношение на някои правила във връзка с крайните срокове и уведомленията за количествата, обхванати от лицензии, в сектора на ориза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 223, параграф 3, букви б) и в) от него,
   като има предвид, че:

               (1)

               В Регламент за изпълнение (ЕС) 2016/1239 на Комисията (2) се определят правила за прилагането на Регламент (ЕС) № 1308/2013 по отношение на системата за лицензии за внос и износ, включително на лицензиите в сектора на ориза. В него също така се установяват подробни правила във връзка с уведомленията, представяни от държавите членки на Комисията.

               (2)

               Необходимо е да се изяснят някои правила във връзка с крайните срокове, включително по отношение на уведомленията за количествата продукти, обхванати от тарифни квоти.

               (3)

               Целесъобразно е да се предвиди задължение за държавите членки да уведомяват Комисията за количествата ориз, обхванати от лицензии, каквото задължение е било включено в предишни регламенти.

               (4)

               Поради това Регламент за изпълнение (ЕС) 2016/1239 следва да бъде съответно изменен.

               (5)

               От съображения за яснота и правна сигурност настоящият регламент следва да влезе в сила в един и същи ден с Делегиран регламент (ЕС) 2017/1965 на Комисията (3), с който се изменя Делегиран регламент (ЕС) 2016/1237 (4) по отношение на уведомленията в сектора на ориза.

               (6)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) 2016/1239 се изменя, както следва:

               1)

               Член 3 се изменя, както следва:

                           а)

                           параграф 3 се заменя със следното:
                           „3.   Когато в настоящия регламент се посочва срок за процедурите и датата на начало или край е събота, неделя или официален празник, както е определено в Регламент (ЕИО, Евратом) № 1182/71:

                                       а)

                                       приложимата дата на начало е следващият работен ден в 00:00 часа, като се взема предвид официалното работно време на органа;

                                       б)

                                       чрез дерогация от член 3, параграф 2, буква б) и параграф 4 от посочения регламент приложимият краен срок е на следващия работен ден и до 13:00 часа брюкселско време.“;

                           б)

                           добавя се следният параграф 4:
                           „4.   Чрез дерогация от параграф 3, когато за целите на настоящия регламент се прилага краен срок за представяне на уведомление за количества продукти, обхванати от заявления за лицензии в рамките на тарифна квота, или на уведомление за неизползвани количества в рамките на тарифна квота, този краен срок приключва с изтичането на последния час от последния ден, независимо дали денят е събота, неделя или официален празник.“

               2)

               Вмъква се следният член 19а:
               „Член 19а
               Уведомления във връзка с ориза
               Държавите членки уведомяват ежедневно Комисията за следното:

                           а)

                           по отношение на лицензиите за внос, различни от предназначените за управление на тарифните квоти за внос — общите количества, обхванати от издадените лицензии, по произход и по продуктов код;

                           б)

                           по отношение на лицензиите за износ — общите количества, обхванати от издадените лицензии, по продуктов код.“

         Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 август 2017 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44).

      (3)  Делегиран регламент (ЕС) 2017/1965 на Комисията от 17 август 2017 г. за изменение на Делегиран регламент (ЕС) 2016/1237 по отношение на естеството и вида на информацията, за която се представят уведомления във връзка с лицензиите в сектора на ориза (вж. страница 36 от настоящия брой на Официален вестник).

      (4)  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).


title: Регламент за изпълнение (ЕС) 2017/1992 на Комисията от 6 ноември 2017 година за вписване на наименование в регистъра на защитените наименования за произход и защитените географски указания „Slavonski kulen“/„Slavonski kulin“ (ЗГУ)

text:
               7.11.2017

               BG

               Официален вестник на Европейския съюз

               L 288/2

         РЕГЛАМЕНТ ЗА ИЗПЪЛНЕНИЕ (ЕС) 2017/1992 НА КОМИСИЯТА
   от 6 ноември 2017 година
   за вписване на наименование в регистъра на защитените наименования за произход и защитените географски указания „Slavonski kulen“/„Slavonski kulin“ (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 3, буква б) от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 подаденото от Хърватия заявление за регистрация на наименованието „Slavonski kulen“/„Slavonski kulin“ като защитено географско указание (ЗГУ) бе публикувано в Официален вестник на Европейския съюз
                   (2).

               (2)

               На 11 февруари 2016 г. Комисията получи уведомление за възражение от Словения. На 7 април 2016 г. Комисията получи съответното мотивирано възражение.

               (3)

               Тъй като счете възражението за допустимо, с писмо от 13 май 2016 г. Комисията прикани Хърватия и Словения да проведат необходимите консултации в продължение на три месеца, за да постигнат съгласие помежду си в съответствие с вътрешните си процедури.

               (4)

               Страните не постигнаха съгласие помежду си. Информацията относно необходимите консултации, проведени между хърватската и словенската страна, беше надлежно представена на Комисията. Поради това Комисията следва да приеме решение в съответствие с процедурата, посочена в член 52, параграф 3, буква б) от Регламент (ЕС) № 1151/2012, като вземе предвид резултатите от тези консултации.

               (5)

               Комисията извърши оценка на аргументите, изложени в мотивираното възражение и в предоставената ѝ информация относно консултациите между заинтересованите страни, и стигна до заключението, че наименованието „Slavonski kulen“/„Slavonski kulin“ следва да бъде регистрирано като ЗГУ.

               (6)

               В съответствие с член 10, параграф 1, буква в) от Регламент (ЕС) № 1151/2012 възразяващата страна твърдеше, че регистрацията на „Slavonski kulen“/„Slavonski kulin“ като защитено географско указание би застрашила съществуването на идентично наименование на продукт, който е бил законно на пазара в продължение на повече от пет години преди публикацията съгласно член 50, параграф 2, буква а).

               (7)

               Според възразяващата страна словенският производител Celjske mesnine d.d. законно е произвеждал и предлагал на пазара „Slavonski kulen“ в продължение на повече от 25 години, като средногодишното производство възлиза на около 70 тона. Произвежданият в Словения „Slavonski kulen“ носи като приходи от продажба около 450 000 EUR годишно и поради високото му качество производството се увеличава. Представени са доказателства, че през последните десет години произвежданият в Словения „Slavonski kulen“ е бил предлаган на пазара в Словения и в други държави в рамките на ЕС (Австрия, Германия, Дания, Швеция, Хърватия), както и в трети държави (Сърбия, Босна и Херцеговина).

               (8)

               Възразяващата страна твърди, без да са представени доказателства за противното, че използването на наименованието „Slavonski kulen“ в Словения никога не е имало за цел да извлича полза от репутацията на наименованието, с което се нарича хърватският продукт, и че потребителите никога не са били заблуждавани по отношение на произхода на продукта.

               (9)

               С оглед на гореизложеното регистрацията на наименованието „Slavonski kulen“/„Slavonski kulin“ като ЗГУ и произтичащата от това забрана за използване на наименованието биха застрашили съществуването на идентично наименование на продукт, използвано от Celjske mesnine. Изпълнението на изискванията за регистрация на наименованието „Slavonski kulen“/„Slavonski kulin“ (ЗГУ) не беше оспорено. Следователно посоченото наименование отговаря на изискванията за регистрация като ЗГУ.

               (10)

               Въпреки това, с оглед на информацията, включена в словенското възражение, в което се привеждат доказателства, че произвежданият в Словения „Slavonski kulen“ е бил законно предлаган на пазара под това наименование в продължение на повече от 5 години, но не повече от 25 години, е целесъобразно да се предостави на словенското дружество Celjske mesnine d.d. преходен период от 5 години, през който да му се разреши да продължи да използва застрашеното от регистрацията наименование и същевременно адаптира предлагането на своята продукция на пазара.

               (11)

               Докато предоставяната защита се отнася за понятието „Slavonski kulen“/„Slavonski kulin“ като цяло, негеографската съставка на това понятие — „kulen“/„kulin“, с която се назовава вид салам, може да продължи да се използва, също и в превод, на територията на целия Съюз, при условие че се спазват приложимите принципи и правила на правния ред на Съюза.

               (12)

               С оглед на гореизложеното наименованието „Slavonski kulen“/„Slavonski kulin“ следва да бъде вписано в регистъра на защитените наименования за произход и защитените географски указания.

               (13)

               Мерките, предвидени в настоящия регламент, са в съответствие със становището на Комитета по качеството на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Slavonski kulen“/„Slavonski kulin“ (ЗГУ).
   Наименованието по първа алинея се използва за идентифициране на продукт от клас 1.2 Месни продукти (варени, осолени, пушени и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Понятието „kulen“/„kulin“ може да продължи да се използва, също и в превод, на територията на Европейския съюз, при условие че се спазват приложимите принципи и правила на правния ред на Европейския съюз.
   Член 3
   Словенското дружество Celjske mesnine d.d. може да продължи да използва понятието „Slavonski kulen“ за обозначаване на продукт, който не съответства на спецификацията на „Slavonski kulen“/„Slavonski kulin“ (ЗГУ), в продължение на 5 години, считано от датата на влизане в сила на настоящия регламент.
   Член 4
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 ноември 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 375, 12.11.2015 г., стр. 9.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2017/2205 на Комисията от 29 ноември 2017 година за определяне на подробни правила относно процедурите за уведомяване за търговски превозни средства със значителни или опасни неизправности, установени при крайпътна техническа проверка (Текст от значение за ЕИП. )

text:
               30.11.2017

               BG

               Официален вестник на Европейския съюз

               L 314/3

         РЕГЛАМЕНТ ЗА ИЗПЪЛНЕНИЕ (ЕС) 2017/2205 НА КОМИСИЯТА
   от 29 ноември 2017 година
   за определяне на подробни правила относно процедурите за уведомяване за търговски превозни средства със значителни или опасни неизправности, установени при крайпътна техническа проверка
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/47/ЕС на Европейския парламент и на Съвета от 3 април 2014 г. относно крайпътната техническа проверка на изправността на търговски превозни средства, които се движат на територията на Съюза, и за отмяна на Директива 2000/30/ЕО (1), и по-специално член 18, параграф 1 от нея,
   като има предвид, че:

               (1)

               Съгласно член 18, параграф 1 от Директива 2014/47/ЕС, в случаите, при които inter alia се установят значителни или опасни неизправности в превозно средство, което не е регистрирано в държавата членка, в която е извършена проверката, се изисква звеното за контакт (contact point) да уведоми за резултатите от проверката звеното за контакт на държавата членка, в която е регистрирано превозното средство. Уведомлението трябва да съдържа елементите на доклада за крайпътната проверка, посочени в приложение IV към Директива 2014/47/ЕС, който доклад съгласно член 16, параграф 2 от посочената директива, се съставя от инспектора след извършване на по-подробна проверка.

               (2)

               С оглед да се улесни комуникацията между националните звена за контакт, към Комисията има изискване да приеме подробни правила за прилагане на процедурата за уведомяване.

               (3)

               В съответствие с член 18, параграф 1 от Директива 2014/47/ЕС, за предпочитане е уведомлението да се предава чрез националния електронен регистър по член 16 от Регламент (ЕО) № 1071/2009 на Европейския парламент и на Съвета (2).

               (4)

               В член 16, параграф 2 от Регламент (ЕО) № 1071/2009 е определено минималното задължително съдържание на националните електронни регистри. Но елементите на доклада за крайпътна проверка, определени в приложение IV към Директива 2014/47/ЕС, не са включени като част от минималното задължително съдържание.

               (5)

               В член 16, параграф 5 от Регламент (ЕО) № 1071/2009 е посочено, че националните електронни регистри трябва да бъдат взаимно свързани.

               (6)

               Поради ограничения обхват на член 16, параграф 2 от Регламент (ЕО) № 1071/2009 и произтичащия от това ограничен обхват на системата на европейските регистри на пътнотранспортните предприятия (ERRU), уведомлението по член 18, параграф 1 от Директива 2014/47/ЕС не може да бъде подадено чрез националните електронни регистри с използване на тази система.

               (7)

               От друга страна обаче, с оглед да се избегне излишно административно натоварване и съответни разходи, следва да се използва системната архитектура на ERRU за разработване на съобщителна система за уведомленията, изисквани съгласно член 18, параграф 1 от Директива 2014/47/ЕС.

               (8)

               Общите правила за взаимно свързване чрез ERRU са определени в Регламент (ЕС) № 1213/2010 на Комисията (3).

               (9)

               С Регламент за изпълнение (ЕС) 2016/480 на Комисията (4), който считано от 30 януари 2019 г. ще замени Регламент (ЕС) № 1213/2010, се въвеждат значителни изменения на общите функции на ERRU. Съобщителната система, използвана за предаване на уведомленията за крайпътни проверки (RSI) ще бъде изградена въз основа на общите функции на ERRU.

               (10)

               Поради това с оглед да се намалят административните натоварвания и процедури и да се осигури последователност е необходимо съобщителната система, която ще се използва за уведомления за крайпътни проверки също да започне да се прилага от 30 януари 2019 г.

               (11)

               При обработването на всякакви лични данни в изпълнение на Директива 2014/47/ЕС трябва да се прилагат разпоредбите за защита на личните данни, формулирани по-специално в Директива 95/46/ЕО на Европейския парламент и на Съвета (5). По-специално държавите членки следва да прилагат подходящи мерки за сигурност с цел предотвратяване на злоупотреби с лични данни.

               (12)

               В съответните случаи при обработването на всякакви лични данни в изпълнение на Директива 2014/47/ЕС трябва да се прилагат разпоредбите за защита на личните данни, формулирани в Регламент (ЕО) № 45/2001 на Европейския парламент и на Съвета (6).

               (13)

               Мерките, предвидени в настоящия регламент, са в съответствие със становището на Комитета, създаден по силата на член 19, параграф 1 от Директива 2014/45/ЕС на Европейския парламент и на Съвета (7),

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   В настоящия регламент са определени правилата за уведомяване относно резултатите от крайпътни технически проверки (RSI) на търговски превозни средства със значителни или опасни неизправности, съобщавани посредством система за RSI по член 3.
   Член 2
   Определения
   В допълнение към определенията, формулирани в Регламент за изпълнение (ЕС) 2016/480, за целите на настоящия регламент се прилагат следните определения:

               1)

               „Съобщение за RSI“ („RSI message“) означава уведомително съобщение след извършването на по-подробна крайпътна техническа проверка по член 10, параграф 3 от Директива 2014/47/ЕС, което се изпраща чрез системата за RSI или друга защитена мрежа в структуриран формат, посочен в приложението към настоящия регламент.

               2)

               Доклад за по-подробна RSI („RSI more detailed report“) означава документът съгласно член 16, параграф 2 от Директива 2014/47/ЕС, издаден след извършването на по-подробна крайпътна проверка.

               3)

               „Държава членка на регистрация“ („Member State of registration“) означава държавата членка, в която е било регистрирано превозното средство, или в случаите, при които превозното средство не подлежи на регистриране съгласно националното законодателство — държавата членка, в която то е влязло в експлоатация.

         Член 3
   Система за RSI
   1.   Комисията създава съобщителна система (система за RSI), използвайки архитектурата на съобщителната система на европейските регистри на пътнотранспортните предприятия съгласно Регламент (ЕС) 2016/480. Системата за RSI улеснява задължението за уведомяване, формулирано в член 18, параграф 1 от Директива 2014/47/ЕС.
   2.   Системата за RSI трябва да съответства на техническите спецификации, определени в приложение I, приложение III, точки 1 и 2 и приложения V, VI и VII към Регламент за изпълнение (ЕС) 2016/480, както и в приложението към настоящия регламент.
   Член 4
   Уведомяване
   1.   Контактното звено на държавата членка, извършила крайпътната техническа проверка, е длъжно незабавно да уведоми държавата членка на регистрация относно резултатите от проверката.
   2.   Държавата членка, извършила крайпътната техническа проверка, трябва да използва за уведомлението до държавата членка на регистрация системата за RSI, в съответствие с процедурите и техническите изисквания, посочени в приложението.
   Член 5
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 30 юни 2020 г.
   Независимо от това член 4, параграф 1 се прилага от 20 май 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 ноември 2017 година.

            За Комисията

            Председател

         Jean-Claude JUNCKER

      (1)  ОВ L 127, 29.4.2014 г., стр. 134.

      (2)  Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (ОВ L 300, 14.11.2009 г., стр. 51).

      (3)  Регламент (ЕС) № 1213/2010 на Комисията от 16 декември 2010 г. за установяване на общи правила относно свързването на националните електронни регистри на пътнотранспортни предприятия (ОВ L 335, 18.12.2010 г., стр. 21).

      (4)  Регламент за изпълнение (ЕС) 2016/480 на Комисията от 1 април 2016 г. за установяване на общи правила относно взаимното свързване на националните електронни регистри на пътнотранспортни предприятия и за отмяна на Регламент (ЕС) № 1213/2010 (ОВ L 87, 2.4.2016 г., стр. 4).

      (5)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

      (6)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (7)  Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51).

      ПРИЛОЖЕНИЕ

         Минимални изисквания за съдържанието на съобщенията XML

      1.   Заглавна част

      Всички обменяни в системата съобщения XML трябва да имат един и същ вид заглавна част, идентифицираща подателя, получателя, датата и времето на изпращане, както и известна техническа информация.

                  Обща заглавна част

                  Задължителен елемент

                  „Version“ (версия)

                  Официалната версия на спецификациите XML трябва да се определя чрез именното пространство, дефинирано във файла „XML Schema Definition“ (XSD) на съобщението, и да се посочва в атрибута за версия на заглавния елемент на съобщението XML. Номерът на версията („n.m“) трябва да се определя като постоянна стойност във всяка версия на файла XSD.

                  Да

                  „Test Identifier“ (идентификатор за изпитване)

                  „Optional id for testing“ (незадължителен идентификатор за изпитване) Инициаторът на изпитването попълва идентификатора и всички участници в работния процес трябва да препращат/връщат същия идентификатор. При реална работа със системата той трябва да се игнорира и да не се използва, ако e предоставен.

                  Не

                  „Technical Identifier“ (технически идентификатор)

                  Универсален уникален идентификатор (UUID), еднозначно определящ всяко отделно съобщение. Подателят генерира UUID и попълва този атрибут. Тези данни не се използват за търговски цели.

                  Да

                  „Workflow Identifier“ (идентификатор на работния процес)

                  Идентификаторът на работния процес представлява UUID и трябва да бъде генериран от подаващата искане държава членка. Този идентификатор се използва след това във всички съобщения с цел съгласуване на работния процес.

                  Да

                  „Sent at“ (изпратено на)

                  Датата и времето, когато е изпратено съобщението, във формата за координираното универсално време (UTC).

                  Да

                  „Timeout“ (изтичане на сесията)

                  Това е незадължителен атрибут за дата и време (във формата за UTC). Тази стойност се задава само от централния възел за препратени искания. Той информира отговарящата държава членка кога изтича сесията на запитването. Той е незадължителен, така че може да се използва едно и също определение за заглавната част за всички видове съобщения, независимо от това дали се изисква атрибутът Timeout.
                  НЕ СЕ ИЗПОЛЗВА когато се изпращат само уведомления, без да се изисква отговор.

                  Не

                  „From“ (от подател)

                  Кодът по ISO 3166-1 Alpha 2 на държавата членка, изпращаща съобщението, или „ЕU“ (кодът „ЕU“ се използва при изпращане на съобщения за грешка от централния възел).

                  Да

                  „To“ (до получател)

                  Кодът по ISO 3166-1 Alpha 2 на държавата членка, до която се изпраща съобщението, или „ЕU“ (кодът „ЕU“ се използва при изпращане на съобщения за грешка от централния възел).

                  Да

            2.   По-подробен доклад

      В случай на съобщаване на резултата от по-подробна крайпътна техническа проверка, съобщението за крайпътната проверка (съобщението за RSI) и потвърдителното съобщение за получаването му се съставят по описания по-долу начин.
      С оглед да се улесни уведомяването, в съобщението за RSI сe включват като незадължително съдържание следните елементи: списъкът на проверяваните елементи, определен в приложение IV, както и причините за неизправност и оценката на неизправностите, определени в приложение II към Директива 2014/47/ЕС.
      Съобщението за RSI се изпраща винаги от държавата членка, извършила проверката, до държавата членка на регистрация. Не се допуска да бъде отказано получаване на съобщение за RSI.
      Потвърдителното съобщение служи за потвърждаване на получаването на уведомителното съобщение.

                  Искане за уведомление за RSI

                  Задължителен елемент

                  „Business Case Identifier“ (идентификатор на работното досие)

                  Сериен или референтен номер за идентифициране на всяко отделно досие.
                  Идентификаторът на досието би могъл да послужи за свързване на съобщенията в случаите, при които се използват повече от един поток от съобщения при работа с едно и също досие, например при изпращане на първоначално уведомление и след това на по-подробно уведомление във връзка с едно и също досие.
                  (Текст)

                  Да

                  „Sending Authority“ (изпращащ орган)

                  Компетентният орган, издаващ уведомлението за RSI.
                  (Текст)

                  Да

                     „RSI Details“ (подробни данни за RSI)

                     Да

                  „RSI Identifier“ (идентификатор на RSI)

                  Уникалният идентификатор на съответното RSI в държавата членка, която е извършила проверката.
                  Улеснява комуникирането и дава възможност на държавата членка на регистрация да поиска допълнителни данни от извършилата проверката държава членка, която може да използва този идентификатор за търсене в своята база данни.
                  (Текст)

                  Не

                  „Location“ (местоположение)

                  Мястото, където е проведена крайпътната проверка. Би могло да се обозначи с точни координати, община, град и др.
                  (Текст)

                  Да

                  „Date/Time“ (дата/време)

                  Датата и времето на проведената крайпътна проверка във формата за координираното универсално време (UTC) — (YYYY-MM-DDThh:mm:ssZ) съгласно ISO 8601

                  Да

                  „Inspector“ (инспектор)

                  Името на служителя, инспектора или органа, извършил крайпътната проверка.
                  (Текст)

                  Да

                     „Vehicle Details“ (данни за превозното средство)

                     Да

                  „Category“ (категория)

                  Категорията на превозното средство.

                              —

                              N2 (3,5 до 12 t)

                              —

                              N3 (над 12 t)

                              —

                              O3 (3,5 до 12 t)

                              —

                              O4 (над 10 t)

                              —

                              M2 (> 9 места, до 5 t)

                              —

                              M3 (> 9 места, над 5 t)

                              —

                              T5

                              —

                              T1b,

                              —

                              T2b,

                              —

                              T3b,

                              —

                              T4.1b,

                              —

                              T4.2b

                              —

                              T4.3b

                              —

                              Друга категория превозно средство

                        (Списък за избиране, може да се избере само един отговор)

                  Да

                  „Other category“ (друга категория)

                  Посочете другата категория:

                              —

                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (Списък за избиране, може да се избере само един отговор, попълва се само ако по-горе е посочено „друга категория“, но попълването не е задължително)

                  Не

                  Registration (регистрация)

                  Регистрационния номер на превозното средство.
                  (Текст)

                  Да

                  „VIN“ (идентификационен номер)

                  Идентификационния номер на превозното средство.
                  (Текст)

                  Да

                  „Odometer“ (километражен брояч)

                  Показанието на километражния брояч по време на провеждането на крайпътната проверка.
                  ВАЖНО: Това поле се попълва ако има инсталиран километражен брояч, в противен случай се слага „0“.
                  (Число)

                  Да

                     Данни за транспортното предприятие/титуляря на свидетелство за регистрация

                     Да (необходимо е да се попълнят данни за едно от двете: за транспортно предприятие или за титуляр на свидетелство за регистрация)

                     Transport Undertaking (транспортно предприятие)

                     Да (само ако става въпрос за транспортно предприятие)

                  „Undertaking Name“ (наименование на предприятието)

                  Наименованието на транспортното предприятие
                  (Текст)

                  Да

                  „Undertaking Address“ (адрес на предприятието)

                  Адресът на транспортното предприятие (адрес, пощенски код, град, държава).
                  (Текст)

                  Да

                  „Undertaking Community Licence“ (лиценз на Общността, издаден за предприятието)

                  Номер на лиценза на Общността (съгласно Регламент (ЕО) № 1072/2009 и Регламент (ЕО) № 1073/2009)
                  ВАЖНО: Ако има данни за лиценза на Общността, те трябва да бъдат попълнени.
                  (Текст)

                  Да

                     „Holder“ — титуляр на свидетелство за регистрация (в случай, че той не е транспортно предприятие)

                     Да (само в случай, че титулярят на свидетелството за регистрация не е транспортно предприятие)

                     „Company“ (дружество)

                     Да (само ако титулярят на свидетелството за регистрация е дружество)

                  „Name“ (наименование)

                  Наименованието на дружеството, което е титуляр на свидетелството за регистрация
                  (Текст)

                  Да

                  „Address“ (адрес)

                  Адресът на дружеството, което е титуляр на свидетелството за регистрация (адрес, пощенски код, град, държава).
                  (Текст)

                  Да

                     „Natural person“ (физическо лице)

                     Да (само ако титулярят на свидетелството за регистрация е физическо лице)

                  „Family Name“ (фамилно име)

                  Фамилното име на титуляря на свидетелството за регистрация.
                  (Текст)

                  Да

                  „First Name“ (собствено име)

                  Собственото име на титуляря на свидетелството за регистрация.
                  (Текст)

                  Да

                  „Address“ (адрес)

                  Адресът на титуляря на свидетелството за регистрация (адрес, пощенски код, град, държава).
                  (Текст)

                  Да

                  „Registration certificate“ (свидетелство за регистрация)

                  Номер на свидетелството за регистрация.

                  Не

                     „Driver Details“ (данни за водача)

                     Да

                  „Family Name“ (фамилно име)

                  Фамилното име на водача.
                  (Текст)

                  Да

                  „First Name“ (собствено име)

                  Собственото име на водача.
                  (Текст)

                  Да

                  „Driving Licence“ (свидетелство за правоуправление)

                  Номерът на свидетелството за правоуправление на водача. Ако е възможно да се посочи — за по-добро идентифициране.
                  (Текст)

                  Не

                  „Driving Licence country“ (държава, където е издадено свидетелството за правоуправление)

                  Държавата, където е издадено свидетелството за правоуправление, обозначена с двубуквен код съгласно ISO 3166-1 alpha 2.

                  Не

                     „Checked item“ (проверен елемент)

                     (този раздел се попълва отново за всеки проверен елемент; той е задължителен за съобщение RSI, следователно поне за един елемент трябва да е посочено, че е проверен)

                     Да

                  „Item“ (елемент)

                  Елементите, посочени в списъка на проверявани елементи в приложение IV към Директива 2014/47/ЕС.
                  Ако бъде избран някой елемент от списъка, това означава, че той е проверен.
                  Посочване на елементите:

                              (0)

                              „Identification“ (идентификация)

                              (1)

                              „Braking equipment“ (спирачно оборудване)

                              (2)

                              „Steering“ (кормилна уредба)

                              (3)

                              „Visibility“ (видимост)

                              (4)

                              „Lighting equipment and electrical system“ (осветително оборудване и електрическа уредба)

                              (5)

                              „Axles, wheels, tyres, suspension“ (оси, колела, гуми, окачване)

                              (6)

                              „Chassis and chassis attachments“ (шаси и приставки на шасито)

                              (7)

                              „Other equipment incl. tachograph and speed limitation device“ (друго оборудване, вкл. тахограф и устройство за ограничаване на скоростта)

                              (8)

                              „Nuisance incl. emissions and spillage of fuel and/or oil“ (вредно въздействие, вкл. емисии и разлив на гориво и/или масло)

                              (9)

                              „Supplementary tests for category M2 and M3 vehicles“ (допълнителни проверки за превозни средства от категории M2 и M3)

                              (10)

                              „Cargo securing“ (обезопасяване на товара)

                        (Списък за избиране, може да се избере само един отговор)

                  Да

                  „Failed?“ (не преминал проверката елемент?)

                  Резултата от проверката („Passed/Failed“ — успешно преминал проверката/Неуспешно преминал проверката) за всеки „Checked item“ (проверен елемент): „True if Failed“ (потвърждение, че елементът не е преминал проверката)
                  („True/False“ — вярно/невярно)

                  Да

                     „Checked item detail“ (подробни данни за проверения елемент)

                     (За всеки елемент с резултат „Failed“ (неуспешно преминал проверката) този раздел се попълва отново за всяка установена неизправност)

                     Не (попълва се само ако резултатът за елемента е „Failed“ — неуспешно преминал проверката, но не е задължително да се посочват допълнителни подробности)

                  „Reason for failure“ (причинa за неуспешно преминаване на проверката)

                  За всеки „Checked item“ (проверен елемент) = „Failed“ (неуспешно преминал проверката), подробни данни за неизправността, съгласно посоченото в приложение II към Директива 2014/47/ЕС.
                  Посочване на елементите:

                              —

                                 0.1.A„IDENTIFICATION OF THE VEHICLE“ (ИДЕНТИФИКАЦИЯ НА ПРЕВОЗНОТО СРЕДСТВО) > „Registration number plates“ (табели с регистрационния номер) (ако са нужни съгласно изискванията) > „Number plate(s) missing or so insecurely fixed that it is (they are) likely to fall off“ (Липсваща/и табела/и или така ненадеждно закрепени, че има вероятност да паднат).

                              —

                                 1.1.1.A„BRAKING EQUIPMENT“ (СПИРАЧНО ОБОРУДВАНЕ) > „Mechanical condition and operation“ (механично състояние и функциониране) > „Service brake pedal/hand lever pivot“ (ос на педала на крачната спирачка/ос на лоста на ръчната спирачка) > „Pivot too tight“ (оста е прекалено стегната).

                              —

                                 6.2.5.A.1„CHASSIS AND CHASSIS ATTACHMENTS“ (ШАСИ И ПРИСТАВКИ КЪМ ШАСИТО) > „Cab and bodywork“ (кабина и каросерия) > „Driver's seat“ (седалка на водача) > „Seat with defective structure“ (в конструкцията на седалката има дефект).

                              —

                              И т.н.

                        (Списък за избиране, може да се избере само един отговор, при наличие на повече неизправности този подраздел се попълва отново за всяка от тях)

                     Не се посочва оценката на неизправността, тя е известна съгласно приложение II към Директива 2014/47/ЕС.

                     ВАЖНО: В приложение II са номерирани някои от причините за неуспешно преминаване на проверката, например в точка 6.2.5.а има две възможности и за да се знае коя от тях е посочена те се номерират в системата съответно с 1 и 2.

                  Да

                  „Rectified“ (Поправена ли е неизправността)?

                  Дали неизправността е поправена в държавата членка, където е извършена проверката? „True“ = „Yes“ (Вярно = Да)
                  („True/False“ — вярно/невярно)

                  Не

                     „Result of inspection“ (резултат от проверката):

                     Да

                  Резултат от проверката

                  Резултата от крайпътната проверка („Passed/Failed“ — Успешно/неуспешно премината): „True“ (вярно) ако е успешно премината
                  („True/False“ — вярно/невярно)

                  Да

                  „Prohibition or Restriction“ (забрана или ограничение)

                  Забрана или ограничение за използване на превозното средство поради опасни неизправности.
                  („True/False“ — вярно/невярно)

                  Да

                  „PTI Requested?“ (поискана периодична техническа проверка?)

                  Дали държавата членка, където е извършена проверката, иска от държавата членка на регистрация да провежда периодична техническа проверка? „True“ = „Yes“ (Вярно = Да)
                  („True/False“ — вярно/невярно)

                  Да

                  Потвърдително съобщение за получаването на уведомление за RSI
                  (Изпраща се автоматично)

                  Задължителен елемент

                  „Status Code“ (код за състоянието)

                  Код за състоянието на потвърждението.
                  (Списък за избиране, може да се избере само един отговор)

                  Да

                  „Status Message“ (съобщение за състояние)

                  Тук могат да бъдат включени всякакви допълнителни коментари по кода за състоянието.
                  (Текст)

                  Не


title: Регламент за изпълнение (ЕС) 2018/267 на Комисията от 19 февруари 2018 година относно класирането на някои стоки в Комбинираната номенклатура

text:
               23.2.2018

               BG

               Официален вестник на Европейския съюз

               L 51/8

         РЕГЛАМЕНТ ЗА ИЗПЪЛНЕНИЕ (ЕС) 2018/267 НА КОМИСИЯТА
   от 19 февруари 2018 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2018 година.

            За Комисията,

            от името на председателя,

         Stephen QUEST

            Генерален директор

            Генерална дирекция „Данъчно облагане и митнически съюз“

      (1)  ОВ L 269, 10.10.2013 г., стр. 1.

      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

      ПРИЛОЖЕНИЕ

                  Описание на стоките

                  Класиране (код по КН)

                  Основания

                  (1)

                  (2)

                  (3)

                              1)

                              Продукт (т.нар. матерна смес) под формата на термопластични гранули, съставени от:

                                          —

                                          масло от лавандула;

                                          —

                                          масло от мента;

                                          —

                                          цитронелал;

                                          —

                                          натриев бензоат;

                                          —

                                          полимер (етилен-винилацетат – EVA, или полиетилен с ниска плътност – LDPE).

                                    Продуктът се използва като суровина за въвеждане на етеричните масла по време на процеса на превръщане на пластмасата. Целта е да се предотврати увреждането на готовите пластмасови изделия от ухапвания на определени животни.

                  3302 90 90

                  Класирането се определя от общи правила 1 и 6 за тълкуване на Комбинираната номенклатура, забележка 2 към глава 33 и описанието на кодове по КН 3302 , 3302 90  и 3302 90 90 .
                  Класирането в позиция 3901  се изключва, защото съдържащият се в продукта полимер (етилен-винилацетат или полиетилен с ниска плътност) служи само за носител на етеричните масла.
                  Етеричните масла са главната съставка и придават основния характер на продукта (а именно свойството да отблъсква гризачи, термити и други животни).
                  Затова продуктът трябва да бъде класиран в код по КН 3302 90 90  като друга смес от ароматични вещества или смес на базата на едно или повече от тези вещества, от видовете, използвани като суровини в промишлеността.

                              2)

                              Продукт (т.нар. матерна смес) под формата на термопластични гранули, съставени от:

                                          —

                                          перметрин (ISO)

                                          —

                                          масло от тимол;

                                          —

                                          масло от евгенол;

                                          —

                                          масло от цитрал;

                                          —

                                          денатониев бензоат;

                                          —

                                          производни на бензоената киселина;

                                          —

                                          лидокаин (INN);

                                          —

                                          полимер (етилен-винилацетат – EVA, или полиетилен с ниска плътност – LDPE).

                                    Продуктът се използва като суровина за въвеждане на инсектицида по време на процеса на превръщане на пластмасата. Целта е да се предотврати увреждането на готовите пластмасови изделия от ухапвания на термити.

                  3808 91 10

                  Класирането се определя от общи правила 1 и 6 за тълкуване на Комбинираната номенклатура и описанието на кодове по КН 3808 , 3808 91  и 3808 91 10 .
                  Класирането в позиция 3901  се изключва, защото съдържащият се в продукта полимер (етилен-винилацетат или полиетилен с ниска плътност) служи само за носител на инсектицида.
                  Класирането в позиция 3302  се изключва, защото в продукта има само следи от етерични масла (тимол, евгенол и цитрал). Следователно те не допринасят съществено за придаване на основния характер на продукта. Инсектицидът (перметрин (ISO) е главната съставка и придава на продукта основния му характер (а именно отблъскване на термитите).
                  Затова продуктът следва да бъде класиран в код по КН 3808 91 10  като инсектицид на основата на пиретриноиди.


title: Регламент за изпълнение (ЕС) 2018/265 на Комисията от 16 февруари 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Squacquerone di Romagna“ (ЗНП))

text:
               23.2.2018

               BG

               Официален вестник на Европейския съюз

               L 51/5

         РЕГЛАМЕНТ ЗА ИЗПЪЛНЕНИЕ (ЕС) 2018/265 НА КОМИСИЯТА
   от 16 февруари 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Squacquerone di Romagna“ (ЗНП))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Squacquerone di Romagna“, регистрирано по силата на Регламент (ЕС) № 679/2012 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) №o1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Squacquerone di Romagna“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 февруари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент за изпълнение (ЕС) № 679/2012 на Комисията от 24 юли 2012 г. за вписване на название в регистъра на защитените наименования за произход и защитените географски указания [Squacquerone di Romagna (ЗНП)] (ОВ L 198, 25.7.2012 г., стр. 6).

      (3)  ОВ C 368, 28.10.2017 г., стр. 16.


title: Регламент за изпълнение (ЕС) 2018/268 на Комисията от 21 февруари 2018 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               23.2.2018

               BG

               Официален вестник на Европейския съюз

               L 51/11

         РЕГЛАМЕНТ ЗА ИЗПЪЛНЕНИЕ (ЕС) 2018/268 НА КОМИСИЯТА
   от 21 февруари 2018 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 февруари 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ
      „
            ПРИЛОЖЕНИЕ I

                        Код по КН

                        Описание на стоките

                        Представителна цена
                        (ЕUR/100 kg)

                        Обезпечение по член 3
                        (ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        116,8

                        0

                        AR

                        0207 12 90

                        Неразфасовани замразени „пилета 65 %“

                        132,1

                        0

                        AR

                        118,7

                        0

                        BR

                        0207 14 10

                        Обезкостени замразени разфасовки от петли или кокошки

                        244,4

                        17

                        AR

                        225,4

                        22

                        BR

                        314,4

                        0

                        CL

                        255,8

                        13

                        TH

                        0207 27 10

                        Обезкостени замразени разфасовки от пуйки

                        320,5

                        0

                        BR

                        314,7

                        0

                        CL

                        0408 91 80

                        Яйца без черупки, сушени

                        446,6

                        0

                        AR

                        1602 32 11

                        Приготвени храни от петли или кокошки без топлинна обработка

                        224,3

                        19

                        BR

                  “

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7).


title: Регламент за изпълнение (ЕС) 2018/244 на Комисията от 15 февруари 2018 година за разрешаване на употребата на ванилилацетон и 4-(4-метоксифенил)бутан-2-он като фуражни добавки за всички видове животни и за отказване на предоставянето на разрешение за употреба на 1-фенилетан-1-ол (Текст от значение за ЕИП. )

text:
                  23.2.2018

                  BG

                  Официален вестник на Европейския съюз

                  L 53/81

            РЕГЛАМЕНТ ЗА ИЗПЪЛНЕНИЕ (ЕС) 2018/244 НА КОМИСИЯТА
      от 15 февруари 2018 година
      за разрешаване на употребата на ванилилацетон и 4-(4-метоксифенил)бутан-2-он като фуражни добавки за всички видове животни и за отказване на предоставянето на разрешение за употреба на 1-фенилетан-1-ол
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочените в приложението вещества, които принадлежат към категорията „сензорни добавки“ и към функционалната група „ароматизиращи вещества“, като фуражни добавки при храненето на животните, при спазване на условията, определени в същото приложение.
      Член 2
      Отказ
      Отказва се предоставянето на разрешение за употреба на 1-фенилетан-1-ол като добавка, която принадлежи към категорията „сензорни добавки“ и към функционалната група „ароматизиращи вещества“.
      Член 3
      Преходни мерки
      1.   Ванилилацетон, 4-(4-метоксифенил)бутан-2-он и 1-фенилетан-1-ол и съдържащите ги премикси, които са произведени и етикетирани преди 15 септември 2018 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности.
      2.   Фуражните суровини и комбинираните фуражи, които съдържат ванилилацетон, 4-(4-метоксифенил)бутан-2-он и 1-фенилетан-1-ол и са произведени и етикетирани преди 15 март 2019 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
      3.   Фуражните суровини и комбинираните фуражи, които съдържат ванилилацетон, 4-(4-метоксифенил)бутан-2-он и 1-фенилетан-1-ол и са произведени и етикетирани преди 15 март 2020 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
      Член 4
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 февруари 2018 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

         (3)  EFSA Journal (Бюлетин на ЕОБХ), 2016; 14(8):4557.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg активно вещество/kg пълноценен фураж със съдържание на влага 12 %

                        Категория: „сензорни добавки“. Функционална група: „ароматизиращи вещества“.

                     2b07005

                     —

                     Ванилилацетон

                        Състав на добавката

                     Ванилилацетон

                        Характеристика на активното вещество

                     Ванилилацетон
                     Получено чрез химичен синтез
                     Чистота: минимум 95 % при изследване
                     Химична формула: C11H14O3

                     CAS №: 122-48-5
                     FLAVIS №: 07.005

                        Метод за анализ
                         (1)

                     За определянето на ванилилацетон във фуражната добавка и в премикси за овкусяване на фуражи:
                     газова хроматография/масспектрометрия със заключване на времето на задържане GC-MS-RTL.

                     Всички видове животни

                     —

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е 5 mg/kg пълноценен фураж със съдържание на влага 12 %.

                                 4.

                                 На етикета на добавката се посочва следното:
                                 „Препоръчително максимално съдържание на активното вещество в пълноценен фураж със съдържание на влага 12 %: 5 mg/kg“.

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите и при етикетирането на фуражните суровини и комбинираните фуражи, ако съдържанието на активното вещество в пълноценен фураж със съдържание на влага 12 % превишава 5 mg/kg.

                                 6.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска, предпазни очила и ръкавици.

                     15.3.2028 г.

                     2b07029

                     —

                     4-(4-метоксифенил)бутан-2-он

                        Състав на добавката

                     4-(4-метоксифенил)бутан-2-он

                        Характеристика на активното вещество

                     4-(4-метоксифенил)бутан-2-он
                     Получено чрез химичен синтез
                     Чистота: минимум 96 % при изследване
                     Химична формула: C11H14O2

                     CAS № 104-20-1
                     FLAVIS № 07.029

                        Метод за анализ
                         (1)

                     За определянето на 4-(4-метоксифенил)бутан-2-он във фуражната добавка и в премикси за овкусяване на фуражи:
                     газова хроматография/масспектрометрия със заключване на времето на задържане GC-MS-RTL.

                     Всички видове животни

                     —

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е 5 mg/kg пълноценен фураж със съдържание на влага 12 %.

                                 4.

                                 На етикета на добавката се посочва следното:
                                 „Препоръчително максимално съдържание на активното вещество на пълноценен фураж със съдържание на влага 12 %: 5 mg/kg“.

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите и при етикетирането на фуражните суровини и комбинираните фуражи, ако съдържанието на активното вещество в пълноценен фураж със съдържание на влага 12 % превишава 5 mg/kg.

                                 6.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска, предпазни очила и ръкавици.

                     15.3.2028 г.

            (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.